
R A P O R T
privind darea în folosinţă gratuită a unor imobile proprietatea publică a judeţului Bistriţa-Năsăud, aflate în administrarea Consiliului Judeţean Bistriţa-Năsăud către Compania Naţională de Investiţii “C.N.I. “ – S.A în vederea realizării investiţiei “ Reabilitarea termo – energetică a clădirii Spitalului Judeţean Bistriţa, judeţul Bistriţa-Năsăud”
În vederea promovării proiectului de „Reabilitare termo-energetică a clădirii  Spitalului Judeţean Bistriţa, judeţul Bistriţa-Năsăud” din Fondul Elveţian de contrapartidă, prin Programul pilot de reabilitare termică a unor clădiri din domeniul public, cu funcţiunea de asistenţă socială şi/sau ocrotirea sanatăţii şi aflate în administrare  a autorităţilor administraţiei publice locale – etapa III,  este  necesară emiterea unei Hotărâri a Consiliului Judeţean Bistriţa –Năsăud  prin care să fie aprobată  darea în folosinţă gratuită a unor imobile proprietatea publică a judeţului Bistriţa-Năsăud, aflate în administrarea Consiliului Judeţean Bistriţa-Năsăud către Compania Naţională de Investiţii “C.N.I. “ – S.A în vederea realizării investiţiei “ Reabilitarea termo – energetică a clădirii Spitalului Judeţean Bistriţa, judeţul Bistriţa-Năsăud”
Această etapă se poate realiza în conformitate cu: 
· Hotărârea Guvernului nr. 905/2002 privind atestarea domeniului public al judeţului Bistriţa – Năsăud, precum şi al municipiului, oraşelor şi comunelor din judeţul Bistriţa – Năsăud, care dovedeşte că imobilul în care se găseşte spitalul cât şi terenul aferent sunt în proprietatea Consiliului Judeţean Bistriţa – Năsăud; 
· Anexa nr. 1 a Hotărârii Guvernului nr. 765/23.07.2010 privind aprobarea şi finanţarea Programului – pilot de reabilitarea termică a unor clădiri, proprietate publică, din domeniul asistenţei sociale şi ocrotirii sănătăţii, aflate în administrarea autorităţilor administraţiei publice locale, în care se regăseşte si Spitalul Judeţean ca făcând parte din programul pilot;
· Prevederile art. 17 din Legea nr. 213/17.11.1998 care subliniază faptul că: Statul şi unităţile administrativ – teritoriale pot da imobile din patrimoniul lor, în folosinţă gratuită, pe termen limitat, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice; 

